Program
Predsedajúca
Skôr ako začneme s popoludňajšou rozpravou, máme tu jeden oznam. Rada by som navrhla, aby sa uskutočnila rozprava o správe pani poslankyne Díaz de Mera García Consuegra o EUROPOL-e a aby bola druhým bodom programu pred vyhláseniami Rady a Komisie o situácii v Pakistane.
Rokovací poriadok dnes popoludní bude takýto: od 15.00 do 18.00 vyhlásenia Rady a Komisie o situácii v Keni, potom správa pani poslankyne Díaz de Mera García Consuegra o EUROPOL-e, ďalej vyhlásenia Rady a Komisie o situácii v Pakistane. Potom o 18.00, ako je zaužívané, by sme pokračovali hodinou otázok s Radou.
Sú nejaké pripomienky?
Hannes Swoboda
Vážená pani predsedajúca, tentoraz môžeme súhlasiť. Avšak rád by som Komisiu upozornil, že program zasadnutia určuje Parlament, a len za výnimočných okolností môžeme vyhovieť želaniam jednotlivých komisárov. Dnes však môžeme výnimočne súhlasiť.
Predsedajúca
Ďakujem vám za túto pripomienku, pán Swoboda. Ide naozaj o výnimku. Ďakujem parlamentu za súhlas.
(Parlament súhlasil s požiadavkou)
